# Sprint 1 mål

Det overordnede målet for sprint en er å ha de mest nødvendige plandokumentene i orden slik at det er mulig å begynne på programmeringsoppgavene. Det må også være gjort nødvendig fordypning i forhold til de programmeringsoppgavene som skal løses på android plattformen slik at det er mulig å komme med et tidsestimat på produksjonen av den delen av Pure Effect som skal produseres til mobile enheter.

I sprint 1 er det viktig å prioritere de oppgavene som forutsetter at praktisk produksjon kan komme i gang. Det er ikke nødvendig at disse er komplette, men det er viktig å vektlegge hvilke muligheter som skal holdes åpne for videre utvikling slik at en ikke koder seg inn i hjørner der store deler av koden må skrives på nytt for at slike implementeringer skal være mulig. I all hovedsak vil denne sprinten dreie seg om planlegging og produksjon av UML og plandokumenter.

## Innsats

Denne sprinten vil være skjellsettende for hvordan resten av prosessen må planlegges, så det er ønskelig at alle gruppemedlemmene legger seg på det produksjonsnivået de anser som realistisk i forhold til hva de klarer å yte resten av prosjekttiden. Det er imidlertid å forvente at det er lite å gjøre på skolen utenom vanlige øvingsoppgaver. Dermed hadde det vært å foretrekke om alle i gruppen klarte å yte fem fulle arbeidsdager denne uken.